Michelle Waterson

Michelle E. Waterson (s. 6. tammikuuta 1986 Colorado Springs, Colorado) on yhdysvaltalainen vapaaottelija. Hän on otellut UFC:ssä vuodesta 2015 lähtien. Waterson on entinen Invictan atomisarjan mestari.

Varhaisvuodet
Waterson syntyi Colorado Springsissä ja vietti kaksi ensimmäistä vuotta Saksassa. Sittemmin palattuaan takaisin yhdysvaltoihin hän kasvoi Aurorassa.Michelle Waterson On the Cover of DSport Magazine February 2009 mmafightgirls.com 14.1.2009 Viitattu 3.10.2016  Hänen äitinsä on thai ja perheeseen kuuluu Watersonin lisäksi isoveli Max ja sisko Shanna. Waterson alkoi tehdä mallintöitä 2004 valmistuttuaan high schoolista. Hän tapasi tuolloin autonäyttelyssä, jossa hän oli bikinikilpailussa, International Allstarsin puheenjohtajan Bill Montgomeryn.

Waterson aloitti kamppailulajien harjoittelemisen noin 10-vuotiaana veljensä innoittamana.Exclusive Interview With Michelle Waterson mmarising.com 4.10.2009 Viitattu 2.10.2016  Hän harrasti aluksi American Freestyle Karatea, josta Waterson saavutti mustan vyön. Tämän jälkeen hän kiinnostui harjoittelemaan wushuta ihaillessaan lajin yhdistäessä kauneutta ja voimaa. Sittemmin hän muutti äitinsä kanssa Thaimaahan, jossa Waterson päätti kokeilla thainyrkkeilyä ja harjoitteli sitä kuukauden verran. Palattuaan takaisin Yhdysvaltoihin hän jatkoi thainyrkkeilyä ja yleisesti kamppailulajien harjoittelemista enemmän kilpailumielessä. Hän alkoi harjoitella Donald Cerronen kanssa ja otteli muutamissa thainyrkkeilyn amatööriotteluissa, jonka myötä Waterson pyrki ottelemaan ammatikseen vapaaottelussa.

Vapaaottelu
Waterson otteli ensimmäisen kerran vapaaottelussa 16. helmikuuta 2007 Ring of Fire -järjestössä Andrea Milleria vastaan, jonka hän voitti tuomariäänin. Neljä kuukautta myöhemmin RMBB-järjestössä Waterson otteli toisen kamppailunsa Alicia Gummia vastaan, jolle hän hävisi tuomariäänin. Waterson otteli vielä kaksi kamppailua Ring of Firessa. Hän voitti Jaime Cookin käsilukolla ensimmäisessä erässä ja toisen kamppailun Lynn Alvarezia vastaan Waterson hävisi luovutuksella, giljotiinikuristuksella ensimmäisessä erässä.

Waterson otteli tämän jälkeen yksittäisiä kamppailuja eri järjestöissä. Hän voitti neljä ottelua peräkkäin, muun muassa Krystal Macatolin elokuussa 2008 käsilukolla 23 sekunnissa. Lokakuussa 2008 Waterson otteli Strikeforcessa Tyra Parkeria vastaan, jonka hän voitti ajassa 1.20. Hänen voittoputkensa katkesi huhtikuussa 2009 Elena Reidia vastaan, jolle Waterson hävisi teknisellä tyrmäyksellä toisessa erässä. Hän voitti heti seuraavan kamppailunsa Rosary Califanoa vastaan lentävällä käsilukolla 15 sekunnissa.Michelle Waterson Wins At Extreme Beatdown 6 mmarising.com 13.2.2010 Viitattu 2.10.2016 

Invicta
Waterson siirtyi ottelemaan pelkästään naisille tarkoitettuun vapaaottelujärjestöön Invictaan, jonka ensimmäinen tapahtuma järjestettiin huhtikuussa 2012. Waterson otteli Invicta 3 -tapahtumassa Lacey Schuckmania vastaan.Michelle Waterson vs Lacey Schuckman Agreed For Invicta FC 3 mmarising.com 15.8.2012 Viitattu 2.10.2016  Hän voitti hajaäänin kamppailun, joka palkittiin myös Illan kamppailu ‑bonuksella.

Atomisarjan mestaruus
Waterson sai yhden kamppailun jälkeen otella atomisarjan mestaruudesta Jessica Pennea vastaan. Penne oli voittanut mestaruuden Naho Sugiyamaa vastaan lokakuussa 2012. Kamppailu käytiin 5. huhtikuuta 2013 Invicta FC 5 -tapahtumassa. Waterson voitti mestaruuden neljännessä erässä käsilukolla.

Hän puolusti ensimmäisen kerran mestaruuttaan Yasuko Tamadaa vastaan syyskuussa 2014. Viisieräinen kamppailu päättyi Watersonin voittoon teknisellä tyrmäyksellä kolmannessa erässä, 2 sekuntia ennen erän päätöstä.

Waterson puolusti mestaruuttaan toisen kerran Hérica Tibúrcioa vastaan, joka otteli ensimmäistä kertaa Invictassa. Kamppailu käytiin 5. joulukuuta 2014 Invicta FC 10 -tapahtumassa. Waterson menetti mestaruutensa kolmannessa erässä luovutuksella jäätyään giljotiinikuristukseen. Ottelu palkittiin Illan kamppailu ‑bonuksella.Invicta FC 10 Results: Hérica Tibúrcio Captures Atomweight Title mmarising.com 5.12.2014 Viitattu 4.10.2016 

UFC
28. huhtikuuta 2015 UFC ilmoitti tehneensä Watersonin kanssa sopimuksen. Hän kilpailee naisten korsisarjassa. Avauskamppailunsa Waterson kävi Angela Maganaa vastaan 12. heinäkuuta 2015. Hän voitti kamppailun kolmannessa ja viimeisessä erässä luovutuksella saatuaan Maganan takakuristukseen.

Watersonin oli määrä otella seuraavaksi Tecia Torresia vastaan, mutta joutui jättämään kamppailun väliin marraskuussa 2015 polvivamman vuoksi.Super card takes a hit: Michelle Waterson out of UFC 194 mmajunkie.com 24.11.2015 Viitattu 3.10.2016  Hän palasi takaisin ottelemaan joulukuussa 2016 Paige VanZantia vastaan. Tällöin Waterson ylsi ensimmäistä kertaa urallaan tapahtuman pääotteluun. Hän voitti VanZantin takakuristuksella ensimmäisessä erässä.

2017 Waterson otteli kahdesti ja hävisi kummankin kamppailunsa, aluksi huhtikuussa Rose Namajunasille takakuristuksella toisessa erässä ja joulukuussa Tecia Torresille tuomariäänin (27–30, 28–29, 28–29).

2018 Waterson kohtasi huhtikuussa Cortney Caseyn UFC on Fox: Poirier vs. Gaethje ‑tapahtumassa. Hän voitti kamppailun hajaäänin (29–28, 28–29, 29–28). Lokakuussa Waterson kohtasi entisen thai- ja potkunyrkkeilijän Felice Herrigin UFC 229 ‑tapahtumassa. Hän voitti kamppailun tällä kertaa kaikin tuomariäänin (30–26, 29–28, 30–27).

2019 Waterson jatkoi voittoputkeaan maaliskuussa voittamalla korsisarjan mestaruudesta otelleen Karolina Kowalkiewiczin tuomariäänin (30–27, 30–27, 30–27).UFC Philadelphia: Michelle Waterson picks up huge win over Karolina Kowalkiewicz mmajunkie.com 30.3.2019 Viitattu 12.4.2019 

Potkunyrkkeily
Waterson otteli potkunyrkkeilyssä yhden ottelun 22. maaliskuuta 2008. Hän hävisi kolmieräisen kamppailun Catia Vitorialle tuomariäänin.Catia Vitoria womenkickboxing.com Viitattu 2.10.2016 

Saavutukset
Invicta FC
Atomisarjan mestaruus (kerran, puolusti kerran)
Illan kamppailu (kahdesti, vs. Lacey Schuckman, vs. Hérica Tibúrcio)

Muut
Women's MMA Awards
Vuoden atomisarjan ottelija (2013)
Vuoden 2013 kamppailu (vs. Jessica Penne)
Vuoden 2014 kamppailu (vs. Hérica Tibúrcio)

AwakeningFighters.com WMMA Awards
Vuoden atomisarjan ottelija (2013, 2014)

Vapaaottelutilastot

 Tulos Tilasto Vastustaja Ratkaisu Tapahtuma Päivämäärä Erä Aika HuomioTappio14–5 Rose NamajunasLuovutus (takakuristus)UFC on Fox: Johnson vs. Reis15.4.201722:47Voitto14–4 Paige VanZantLuovutus (takakuristus)UFC on Fox: VanZant vs. Waterson17.12.201613:21Voitto13–4 Angela MaganaLuovutus (takakuristus)The Ultimate Fighter: American Top Team vs. Blackzilians Finale12.7.201532:38Paluu korsisarjaanTappio12–4 Hérica TibúrcioLuovutus (giljotiinikuristus)Invicta FC 10: Waterson vs. Tiburcio5.12.201431:06Menetti Invictan atomisarjan mestaruudenVoitto12–3 Yasuko TamadaTekninen tyrmäys (polvi ja lyönnit)Invicta FC 8: Waterson vs. Tamada6.9.201434:58Puolusti Invictan atomisarjan mestaruuttaVoitto11–3 Jessica PenneLuovutus (käsilukko)Invicta FC 5: Penne vs. Waterson5.4.201342:31Voitti Invictan atomisarjan mestaruudenVoitto10–3 Lacey SchuckmanPäätös (hajaäänet)Invicta FC 3: Penne vs. Sugiyama6.10.201235:00Atomisarjan kamppailu, Illan kamppailu bonusVoitto9–3 Diana RaelLuovutus (takakuristus)Jackson's MMA Series 721.1.201212:12Voitto8–3 Masako YoshidaTekninen tyrmäys (lyönnit)Crowbar MMA: Spring Brawl24.4.201014:17Voitto7–3 Rosary CalifanoLuovutus (lentävä käsilukko)EB - Beatdown at 4 Bears 613.2.201010:15Tappio6–3 Elena ReidTekninen tyrmäys (lyönnit)Apache Gold: Extreme Beatdown11.4.200921:50Voitto6–2 Karina TaylorTekninen luovutus (käsilukko)Duke City MMA Series 114.3.200912:36Voitto5–2 Tyra ParkerLuovutus (takakuristus)Strikeforce: Payback3.10.200811:20Voitto4–2 Krystal MacatolLuovutus (käsilukko)SCA: Bike n Brawl 223.8.200810:22Voitto3–2 Thricia PooveyTekninen tyrmäys (kulman luovutus)KOTC: Badlands12.7.200825:00Tappio2–2 Lynn AlvarezLuovutus (giljotiinikuristus)Ring of Fire 31: Undisputed1.12.200711:19Voitto2–1 Jaime CookLuovutus (käsilukko)Ring of Fire 30: Domination15.9.200711:33Tappio1–1 Alicia GummPäätös (yksimielinen)RMBB: Battle of the Arts30.6.200725:00Voitto1–0 Andrea MillerPäätös (yksimielinen)Ring of Fire 28: Evolution16.2.200733:00

Lähteet

Luokka:Yhdysvaltalaiset thainyrkkeilijät
Luokka:Yhdysvaltalaiset potkunyrkkeilijät
Luokka:Yhdysvaltalaiset vapaaottelijat
Luokka:Yhdysvaltalaiset mallit
Luokka:Brasilialaisen jujutsun harjoittajat
Luokka:Vuonna 1986 syntyneet
Luokka:Elävät henkilöt